Τα τελευταία χρόνια οι σελίδες κοινωνικής δικτύωσης έχουν εισχωρήσει δυναμικά στον τομέα των κοινωνικών επαφών και όχι μόνο. Μέσω των σελίδων αυτών οι χρήστες μπορούν να εντοπίσουν άτομα από κάθε γωνιά του πλανήτη ανάλογα με τις δραστηριότητες τους. Επιπλέον δίνεται οι δυνατότητα στους χρήστες να ενημερώνουν τους υπολοίπους ανά πάσα στιγμή για την κατάσταση τους ή το μέρος στο οποίο βρίσκονται. Όλα αυτά φαντάζουν υπέροχα με την πρώτη ματιά, αφού φαίνεται να προσφέρεται εύκολη και χαλαρή επικοινωνία σε συνδυασμό με διασκέδαση ενώ ταυτόχρονα οι αποστάσεις εκμηδενίζονται. Αυτός είναι ο λόγος όπου ορισμένα δίκτυα κοινωνικής δικτύωσης έχουν αποκτήσει την ισχύ θρησκείας όπως συχνά αναφέρεται.

για χάρη των διαδικτυακών τους φίλων. Αντί να επιλέγουν να συζητούν τις σκέψεις και τα προβλήματά τους με κοντινούς τους ανθρώπους αρκούνται στην αμεσότητα της συζήτησης μέσω μιας πλατφόρμας εναντί μίας συζήτησης απο κοντά. Έτσι,

, πχ. εάν κάποιος καταναλώνει σημαντικό χρόνο της ημέρας του στα social media, παραμελεί άλλες ανάγκες του, όπως την ανάγκη για κοινωνικοποίηση.

Πλέον μεγαλύτερη σημασία έχει το φαίνεσθαι παρά το είναι. Κανείς δεν κοιτάει τον εσωτερικό κόσμο κάποιου, αλλά κρίνει με βάση τα **likes** και τους **followers**. Η αξία των σχέσεων έχει χαθεί. Όλα πλέον είναι επιφανειακά. Ένας άνθρωπος δεν κρίνεται πλέον για τον χαρακτήρα του αλλά για το προφίλ του στα μέσα κοινωνικής δικτύωσης. Η προσωπικότητα των νέων έχει χαθεί, καθώς επηρεάζονται από τους **Influencers**, οι οποίοι παρουσιάζουν λανθασμένα πρότυπα για την εικόνα και τον χαρακτήρα.

### **Συμπερασματικά**

Η λειτουργία των μέσων κοινωνικής δικτύωσης είναι δίκοπο μαχαίρι. Από την μία έχει επιφέρει θετικές αλλαγές. Μας έχει δώσει την δυνατότητα να μιλάμε με άτομα παγκοσμίως και να ανταλλάζουμε ιδέες, απόψεις και να αλληλοεπιδράμε θετικά ο ένας με τον άλλο.

Όμως επιφέρουν και αρνητικές αλλαγές. Η προβολή των λανθασμένων προτύπων, η καταπάτηση των προσωπικών δεδομένων και η υποβάθμιση του χαρακτήρα και της προσωπικότητας είναι μόνο λίγα από τα προβλήματα που έχουν προκαλέσει. Ανεξαρτήτως των επιδράσεων είναι στο χέρι του καθενός με ποιόν τρόπο θα διαχειριστεί την επίδραση του.

Σαφώς χρειάζεται κριτική σκέψη και ανάπτυξη της προσωπικότητας για να διαχωρίσει κάποιος το καλό από το κακό.**Το θέμα είναι να λαμβάνονται τα κατάλληλα μέτρα προστασίας και να γίνεται προσεκτική χρήση. Και ίσως κάποια μέρα τα μέσα αυτά να χρησιμοποιούνται μόνο ως εργαλείο για να κάνει την ζωή των ανθρώπων καλύτερη.**

Εξάλλου, ολόκληρη η δομή της σύγχρονης κοινωνίας δεν είναι άσχετη με αυτό το φαινόμενο. Το ωφελιμιστικό πνεύμα, που καταρρακώνει την έννοια «άνθρωπος», εξαίρει το «φαίνεσθαι» και απορρίπτει κατηγορηματικά το «είναι», έχει οπωσδήποτε επηρεάσει τη ψυχοσύνθεση του νεανικού πληθυσμού. Οι ηθικές αξίες δεν έχουν πια ιδιαίτερη σημασία και οι νεότεροι μετρούν την αξία τους σε like και σχόλια στα μέσα κοινωνικής δικτύωσης. Το μόνο που αξίζει είναι η εικόνα, η προσαρμοσμένη στις τάσεις της μόδας. Αυτή η ιδεολογία αγγίζει σε πολλές περιπτώσεις τα όρια της εμμονής και καταλήγει στο ναρκισσισμό. Η ματαιοδοξία των νέων του σήμερα τούς ωθεί να μοιράζονται και να κοινοποιούν προσωπικές στιγμές που καταδεικνύουν την τέλεια ζωή τους, ασχέτως αν αυτό ανταποκρίνεται στην πραγματικότητα. Οι σύγχρονες απρόσωπες (μεγαλου)πόλεις ίσως ενισχύουν αυτό το φαινόμενο, μια και οι νέοι χάνοντας την διαπροσωπική επαφή αναζητούν μια παρήγορη διέξοδο στον κόσμο των social media και στην προσπάθειά τους να συνάψουν, εικονικές έστω,φιλίες εντάσσονται στο απύθμενο παιχνίδι της επίδειξης.

Άλλωστε, σε μια κοινωνία που αποτελείται από εγωιστικά και επιφανειακά άτομα αποδιοργανώνεται η κοινωνική συνοχή. Η πλειοψηφία των νέων που, υποτίθεται πως είναι η ελπίδα της ανθρωπότητας, αδιαφορούν για το συνάνθρωπο στα πλαίσια της ατομικιστικής τους τάσης, δε νιώθουν σε καμία περίπτωση αλληλεγγύη, καθώς ο εγωκεντρισμός τους τούς αποτρέπει να συμμετέχουν στα κοινά, να παρακολουθούν το γενικότερο κοινωνικό γίγνεσθαι και οτιδήποτε αποκλίνει από τη σφαίρα που επηρεάζει το εγώ τους. Το παν είναι πλέον τα story, οι followers και τα views. Οτιδήποτε δε μπορεί να κοινοποιηθεί στα social media δεν έχει νόημα.

Το στοίχημα στο μέλλον δεν θα είναι ποιός θα ελέγχει το πεδίο αλλά πόση προσοχή θα δίνουμε, αν θα δίνουμε, στο προσφερόμενο περιεχόμενο των μέσων επικοινωνίας. Τα μέσα κοινωνικής δικτύωσης διαμορφώνουν στις μέρες μας τους τρόπους με τους οποίους κατανοούμε την κοινωνικότητα, την ενεργό συμμετοχή, την παθητικότητα και την εν γένει εμπλοκή των μελών του κοινού με τα νέα μέσα επικοινωνίας. Κάθε μέσο επικοινωνίας, όταν χρησιμοποιείται ευθέως από το κοινωνικό σύνολο, τείνει να το επηρεάζει.

Αυτό που αναδύεται όμως από τη συχνή χρήση των μέσων κοινωνικής δικτύωσης είναι μια κουλτούρα που βασίζεται στο πόσο συχνά εμφανίζονται να ποστάρουν ή να κάνουν like ή ακόμη και να σχολιάζουν, παρά σε αυτό που αναφέρουν. Στις έρευνες που έχουμε διεξαγάγει για τους Έλληνες χρήστες, καταγράψαμε ότι το Facebook λειτουργούσε (και λειτουργεί) συμπληρωματικά ως προς την ενίσχυση των στενών διαπροσωπικών σχέσεων τους (φίλοι - οικογένεια). Για κάποιους χρήστες λειτουργούσε και ως εναλλακτική λύση στην έλλειψη ελεύθερου χρόνου ή τις πολλές υποχρεώσεις.

Σήμερα, κάθε φορά που υπάρχει μια «νηνεμία» στη συνομιλία ή μια στιγμή μοναξιάς, οι άνθρωποι «χαράζουν» τα έξυπνα κινητά τους για να ελέγχουν τα mails, τα tweets, τα Snapchat μηνύματα και τα Facebook feeds. Εννέα στους 10 χρήστες κινητών τηλεφώνων παραδέχονται στις περισσότερες έρευνες ότι χρησιμοποίησαν τα κινητά τους τηλέφωνα κατά τη διάρκεια της τελευταίας κοινωνικής εκδήλωσης στην οποία παρευρέθηκαν. Μην πάτε πολύ μακριά. Δείτε αποστασιοποιημένα τον εαυτό σας και τους φίλους σας, σε μια καφετέρια ή ένα εστιατόριο, πόσες φορές κοιτάτε το κινητό σας. Πριν από λίγες δεκαετίες έβλεπε κανείς στις καφετέριες τα νεαρά άτομα να συζητούν πίνοντας τον καφέ, το ποτό τους ή τρώγοντας. Σήμερα, αντίθετα, ο καθένας αντιμετωπίζει το έξυπνο κινητό του ως προέκταση του χεριού του. Είναι προφανές ότι την εποχή των 4 οθονών αλλάζει παράλληλα η κοινωνική και ατομική συμπεριφορά των ανθρώπων.

Τα social media έχουν γίνει τρόπος έκφρασης και διαμόρφωσης της κοινής γνώμης για φλέγοντα ζητήματα.

To κίνημα #metoo που έγινε viral με κάθε γυναίκα ή άντρα να μοιράζεται τη δική του ιστορία σεξουαλικής κακοποίησης, σε σημείο που κάποιος θα μπορούσε να πει ότι τα social media έκαναν κάτι που δεν θα έπρεπε κανονικά να συμβαίνει, μιας και δεν είναι αυτός ο βασικός ρόλος τους.

Ποιος είναι λοιπόν ο ρόλος των social στο θέμα της κοινωνικής αντίληψης;

Με τον όρο «κοινωνική αντίληψη» αναφερόμαστε στην ατομική και συνολική επίγνωση που έχουμε για την κοινωνία μας, αυτό που μας επιτρέπει να κατανοήσουμε τους γύρω μας. Και τα social media κάνουν ακριβώς αυτό.

Κάθε φορά που ανεβάζεις μία φωτογραφία κάποιος άλλος βλέπει τον τρόπο που ντύνεσαι, ή το πως έχεις τακτοποιημένο το σπίτι σου. Παράλληλα αν μοιραστείς κάποια σου εμπειρία κάποιος άλλος την διαβάζει, και την αξιολογεί μέσα στο πλαίσιο της κοινωνίας. Αντί να βρίσκεσαι σε μία καφετέρια και να παρατηρείς ανθρώπους, βρίσκεσαι σε έναν ψηφιακό χώρο στον οποίο παρατηρείς πολλούς περισσότερους, επομένως, αποκτάς κοινωνική αντίληψη.

Με τον κάθε χρήστη να μοιράζεται την άποψή του γίνεσαι ένας βουβός ακροατής

Μπορείς φυσικά να επικοινωνήσεις, αλλά παράλληλα γνωρίζεις την οπτική ενός ανθρώπου που ίσως να μην γνώρισες ποτέ σου. Την ίδια στιγμή, μπορείς να χρησιμοποιήσεις ένα ερέθισμα που λαμβάνεις για να το μοιραστείς, δημιουργώντας μία τεράστια αλυσίδα στην οποία εν τέλει πολλοί άνθρωποι μοιράζουν το ίδιο μήνυμα.

Αυτό μας βοηθά στο να κατανοήσουμε πως μία απλή ιδέα, ένα μικρό βιντεάκι μπορεί να φτάσει στο να γίνει γνωστό από κάθε σημείο του κόσμου προς κάθε σημείο του χωρίς ιδιαίτερη προσπάθεια. Αν παλιότερα έπρεπε να πας σε μια διαδήλωση, πλέον μπορείς να μοιραστείς κάτι μιλώντας για αυτό. Ακόμη και αν φαίνεται σαν μία γλυκανάλατη καθιστική μορφή επανάστασης, παίζει μεγάλο ρόλο και αλλάζει τον κόσμο. Το φεμινιστικό κίνημα δεν θα είχε διαδωθεί τόσο πολύ σήμερα χωρίς το διαδίκτυο, και το ίδιο ισχύει και για την κοινότητα LGBTQ. Μειονότητες και απομωνομένες από την κοινωνία ομάδες βρίσκουν κοινό έδαφος για να ακουστούν.

Συνοψίζοντας, τα social media έχουν μάλλον τον σημαντικότερο ρόλο σήμερα στην απόκτηση κοινωνικής αντίληψης, για αυτό είναι εξίσου σημαντικά τα μηνύματα που θα μοιραστούμε και εμείς οι ίδιοι. Βρισκόμαστε σε μία εποχή που μπορούμε να μάθουμε τα πάντα μέσα από το κινητό μας, οπότε γιατί να μην την χρησιμοποιήσουμε για να μάθουμε κάτι και για τους δίπλα μας; Κάτι φαινομενικά τόσο μικρό έχει συμβάλει σοβαρά στην αντιμετώπιση κοινωνικών προβλημάτων χωρίς να το καταλαβαίνουμε.

**Τα social media στο ιστορικό πλαίσιο**

Η απλή αλήθεια είναι ότι τα μέσα κοινωνικής δικτύωσης δεν είναι η πρώτη τεχνολογία επικοινωνίας που συνάρπασε τον πλανήτη και τους ανθρώπους με τις πιθανές εφαρμογές της, προτού επηρεάσει και ανατρέψει σχέσεις και νοοτροπίες, με τρόπο που δεν είχαμε προβλέψει και δεν περιμέναμε. Πράγματι, θα μπορούσατε να υποστηρίξετε ότι κάθε νέο μέσο επικοινωνίας έχει ακολουθήσει αυτήν ακριβώς την πορεία.

Ο Adam Mosseri, επικεφαλής του Instagram, μιλώντας στους New York Times, ανέφερε: "Ένα νέο μέσο προκαλεί στην αρχή ευφορία, η οποία μετά γίνεται υστερία και στη συνέχεια, ελπίζουμε, να επέλθει κάποια ισορροπία. Συνέβη με το ραδιόφωνο. Συνέβη και με την τηλεόραση. Αυτό θα συμβεί και με τα social media".

O 30ός Πρόεδρος των ΗΠΑ, Calvin Coolidge, υπέγραψε τον Νόμο για το Ραδιόφωνο (Radio Act) του 1927. Με αυτήν τη ρυθμιστική κίνηση, οι ραδιοφωνικοί σταθμοί δεσμεύονταν και υποχρεώνονταν να μεταδίδουν περιεχόμενο σύμφωνο "προς το δημόσιο συμφέρον και τις ανάγκες της κοινής γνώμης". Σύντομα δημιουργήθηκε ένα εποπτικό όργανο που ονομάζεται Federal Radio Commission και επιβλέπει τη λειτουργία και τα μηνύματα των ραδιοφωνικών σταθμών.

Το ραδιόφωνο, φυσικά, συνεχίζει να εξελίσσεται, με νέες προσπάθειες επίβλεψης που δημιουργούν νέες προκλήσεις και απαιτούν περαιτέρω αλλαγές και συμβιβασμούς. Αλλά με την πάροδο του χρόνου, το ραδιόφωνο μετατράπηκε από έναν άναρχο χώρο επικοινωνίας όπου οι ραδιοτηλεοπτικοί φορείς μπορούσαν να πουν ή να κάνουν οτιδήποτε, ανεξάρτητα από το πόσο προσβλητικό ήταν το μήνυμά τους, σε μια καλά ρυθμιζόμενη οντότητα και ένα κοινωνικό αγαθό που πιθανότατα θα είναι μαζί μας, σε αυτήν ή κάποια άλλη μορφή, για πάντα.

**Το δίλημμα των social media**

Τι μπορούμε λοιπόν να μάθουμε από τις ταραχώδεις πρώτες μέρες του ραδιοφώνου και να εφαρμόσουμε αυτήν τη γνώση στην (ψηφιακή) εποχή μας; Φυσικά, κάθε τεχνολογική επανάσταση φέρει μια ιδιαίτερη δυναμική. Η επιλογή που έχουμε δεν είναι να αποστραφούμε ή να αγκαλιάσουμε καινοτομίες όπως τα κοινωνικά μέσα. Αντίθετα, προτεραιότητά μας πρέπει να είναι η προθυμία να εμπλακούμε στο ακατάστατο και μερικές φορές τρομακτικό καθήκον της διαμόρφωσης της καινοτομίας για να εξυπηρετεί τις ανάγκες μας. Και αυτή η ευθύνη εκτείνεται πέραν των μεμονωμένων εταιρειών που διαχειρίζονται την τεχνολογία και τις πλατφόρμες. Αφορά την κυβέρνηση, τους πολίτες, την επιχειρηματική κοινότητα και τις ομάδες - εν ολίγοις, αφορά όλους μας.

Πρόσφατα ο CEO του Twitter, Jack Dorsey, στην κατάθεσή του ενώπιον του Κογκρέσου, συνόψισε το δίλημμα που αντιμετωπίζουν τα social media. "Αντιμετωπίζουμε κάτι που μοιάζει ακατόρθωτο. Είμαστε υποχρεωμένοι να διασφαλίσουμε την ποιότητα του δημόσιου διαλόγου, αλλά την ίδια στιγμή να επιτρέπουμε σε όσο το δυνατόν περισσότερους ανθρώπους να συμμετέχουν σε αυτόν τον διάλογο".

Δεν θέλω σε καμία περίπτωση να παραβλέψω τα πολλά λάθη και ατοπήματα των πλατφορμών κοινωνικής δικτύωσης. Ωστόσο τα οφέλη τους είναι πάρα πολύ σημαντικά και ολοφάνερα. Από την επικοινωνία φίλων, συγγενών και συνεργατών ως το γεγονός ότι αποτελούν ένα μέσο για να ακουστούν φωνές που υπό άλλες συνθήκες δεν θα ακούγονταν (όπως συνέβη με τη δολοφονία του George Floyd).

Πώς μπορούμε λοιπόν να ανακτήσουμε την προοπτική; Πώς θα παραμείνουμε εστιασμένοι στον στόχο μας καθώς αντιμετωπίζουμε το τεράστιο καθήκον της εξέλιξης και της μεταρρύθμισης ενός καναλιού επικοινωνίας που έχει μεταμορφώσει τον κόσμο σε διάστημα μίας δεκαετίας περίπου;

Υπομονή. Προοπτική. Και, πάνω απ' όλα, ρεαλισμός. Μπορούμε να σώσουμε τα μέσα κοινωνικής δικτύωσης; Ναι, απολύτως. Στην πραγματικότητα, δεν έχουμε άλλη επιλογή. Ο δρόμος προς τα εμπρός έγκειται στο να συνεργαστούμε όλοι για να κάνουμε το δύσκολο έργο της διαμόρφωσης μιας πολλά υποσχόμενης τεχνολογίας που θα εξυπηρετεί τις συλλογικές μας ανάγκες. Και η ιστορία έδειξε ότι είμαστε έτοιμοι και για αυτή την πρόκληση.